ddrg/super_eurlex huggingface dataset:
3)

Lisätään kohta seuraavasti: ”10. Irlannin on vuonna 2013 saatettava yhteisymmärryspöytäkirjan määräysten mukaisesti päätökseen vuoden 2011 vakavaraisuusarvioon sisällytettyjen pankkien stressitestit. Stressitesti on sovitettava yhteen Euroopan pankkiviranomaisen stressitestin kanssa, ja sen on perustuttava vuoden 2011 vakavaraisuusarvion ja vuoden 2012 rahoitustoimenpideohjelman tuloksiin. Stressitesti on tiukka, ja se perustuu jatkuvasti vankkoihin lainatappioennusteisiin ja laajaan avoimuuteen. Tulokset on julkaistava samaan aikaan kuin Euroopan pankkiviranomaisen seuraavan stressitestin tulokset.”
(5)

Niiden tietojen perusteella, jotka komissio (Eurostat) on asetuksen (EY) N:o 479/2009 14 artiklan mukaisesti toimittanut Saksan ennen 1 päivää huhtikuuta 2012 antaman ilmoituksen jälkeen, ja komission yksiköiden kevään 2012 talousennusteen perusteella voidaan tehdä seuraavat päätelmät: — Saksan julkisen talouden alijäämä oli 3,2 prosenttia suhteessa BKT:hen vuonna 2009 ja 4,3 prosenttia suhteessa BKT:hen vuonna 2010, mutta vuonna 2011 se saatiin supistettua 1 prosenttiin suhteessa BKT:hen eli alle 3 prosentin viitearvon kaksi vuotta ennen neuvoston asettamaa määräaikaa. Tämä supistumisen taustalla olivat suotuisat suhdanneolot, vahvat työmarkkinat, vähittäinen luopuminen elvytystoimista, julkisen talouden vakauttamistoimet ja rahoitussektorin vakauttamistoimenpiteistä edellisvuoden alijäämään kohdistuneen kertaluonteisen vaikutuksen vähittäinen katoaminen. — Saksan vuoden 2012 vakausohjelman tavoitteena on saada alijäämä pysymään 1 prosentissa suhteessa BKT:hen vuonna 2012 ja supistaa se ½ prosenttiin suhteessa BKT:hen vuonna 2013, mikä vastaa pitkälti komission yksiköiden talousennusteessa arvioitua alijäämää eli 0,9 prosenttia suhteessa BKT:hen vuonna 2012 ja 0,7 prosenttia suhteessa BKT:hen vuonna 2013. Alijäämä jää siten selvästi alle viitearvon, joka on 3 prosenttia suhteessa BKT:hen. Lisäksi komission yksiköiden talousennusteen mukaan suhdannetasoitettu julkisen talouden alijäämä kertaluonteiset ja muut väliaikaiset toimenpiteet pois lukien on 0,4 prosenttia suhteessa BKT:hen vuonna 2012 ja 0,3 prosenttia suhteessa BKT:hen vuonna 2013. Julkisten menojen kasvuvauhdin, pois lukien harkinnanvaraiset tulopuolen toimenpiteet, ennustetaan samaan aikaan ylittävän julkisyhteisöjen rahoitusaseman valvonnan sekä talouspolitiikan valvonnan ja yhteensovittamisen tehostamisesta 7 päivänä heinäkuuta 1997 annetun neuvoston asetuksen (EY) N:o 1466/97 (6) 5 artiklan 1 kohdassa määritellyn menojen vertailuarvon vuonna 2012 mutta noudattavan sitä vuonna 2013. — Velka suhteessa BKT:hen kasvoi 8,6 prosenttiyksikköä eli 83,0 prosenttiin vuonna 2010 erityisesti siksi, että arvoltaan alentuneet omaisuuserät siirrettiin roskapankeille rahoitussektorin vakauttamisen yhteydessä. Bruttovelka vähentyi 81,2 prosenttiin suhteessa BKT:hen vuonna 2011, mutta vuonna 2012 sen ennakoidaan vakausohjelmassa kasvavan jälleen 82,0 prosenttiin suhteessa BKT:hen euroalueen vakauttamistoimenpiteiden vuoksi, minkä jälkeen se vähenee 80 prosenttiin suhteessa BKT:hen vuonna 2013 ja pysyttelee sen jälkeen lasku-uralla. Tämä vastaa pääpiirteissään komission yksiköiden talousennustetta, jonka mukaan velka suhteessa BKT:hen on 82,2 prosenttia vuonna 2012 ja 80,7 prosenttia vuonna 2013 ja jossa ei ole otettu huomioon roskapankkien likvidaatiosta mahdollisesti saatavia hyötyjä.
(5)

Niiden tietojen perusteella, jotka komissio (Eurostat) on asetuksen (EY) N:o 479/2009 14 artiklan mukaisesti toimittanut Bulgarian ennen 1 päivää huhtikuuta 2012 antaman ilmoituksen jälkeen, ja komission yksiköiden kevään 2012 talousennusteen perusteella voidaan tehdä seuraavat päätelmät: — Julkisen talouden tavoitteissa on jatkuvasti päästy ennakoitua parempiin tuloksiin liiallisen alijäämän toteamisvuoden jälkeisellä kaudella. Julkisen talouden alijäämä supistui suhteessa BKT:hen 3,1 prosenttiin vuonna 2010 ja edelleen 2,1 prosenttiin vuonna 2011 verrattuna alun perin asetettuihin tavoitteisiin, jotka olivat 3,8 prosenttia vuonna 2010 ja 2,5 prosenttia vuonna 2011. Alijäämän korjaaminen johtuu lähinnä menojen kasvun tiukasta valvonnasta, myös jäädyttämällä julkisen sektorin palkat ja eläkkeet, minkä ansiosta menot suhteessa BKT:hen laskivat 5,5 prosenttiyksikköä vuosina 2009–2011. Vuoden 2012 lähentymisohjelmassa alijäämän ennakoidaan supistuvan entisestään 1,6 prosenttiin suhteessa BKT:hen vuonna 2012 ja 1,3 prosenttiin suhteessa BKT:hen vuonna 2013. Komission yksiköiden kevään 2012 talousennusteessa julkisen talouden alijäämän ennakoidaan kohenevan 1,9 prosenttiin suhteessa BKT:hen vuonna 2012 ja 1,7 prosenttiin suhteessa BKT:hen vuonna 2013, mitä julkisen sektorin edelleen jatkuva palkkojen jäädyttäminen ja tuloja parantava suhdannekehitys tukevat. — Komission yksiköiden kevään 2012 talousennusteessa suhdannetasoitetun rahoitusaseman ilman kertaluonteisia ja muita väliaikaisia toimenpiteitä ennakoidaan olevan 0,7 prosenttia vuonna 2012 ja 0,8 prosenttia vuonna 2013 suhteessa BKT:hen olettaen, että politiikka säilyy ennallaan. Julkisten menojen kasvuvauhdin, pois lukien tulopuolen harkinnanvaraiset toimenpiteet, ennustetaan vuosina 2012 ja 2013 pysyttelevän julkisyhteisöjen rahoitusaseman valvonnan sekä talouspolitiikan valvonnan ja yhteensovittamisen tehostamisesta 7 päivänä heinäkuuta 1997 annetun neuvoston asetuksen (EY) N:o 1466/97 (6) 5 artiklan 1 kohdassa määritellyn BKT:n potentiaalisen kasvun keskipitkän aikavälin viitearvon alapuolella. — Komission yksiköiden kevään 2012 talousennusteessa julkisen bruttovelan arvioidaan kasvavan hieman vuoden 201116,3 prosentista suhteessa BKT:hen 18,5 prosenttiin suhteessa BKT:hen vuonna 2013. Velkaennusteeseen ei sisälly vuoden 2012 mahdollinen ulkoisen velan liikkeeseenlasku, jolla on tarkoitus rahoittaa ennakolta euromääräisten joukkovelkakirjojen takaisinmaksua noin 2 prosenttia suhteessa BKT:hen tammikuussa 2013. Myös viimeisimmässä lähentymisohjelmassa velkasuhteen ennakoidaan kasvavan 18,4 prosenttiin viimeistään vuonna 2013.
(1)

Asetuksen (EY) N:o 141/2000 4 artiklan mukaisesti perustetun harvinaislääkkeitä käsittelevän komitean, jäljempänä ’komitea’, jäsenistä neljän toimikausi päättyy 30 päivänä kesäkuuta 2012. Yksi komitean jäsenistä, jonka toimikausi päättyy, oli komission Euroopan lääkeviraston suosituksesta nimeämä. Kolme muuta jäsentä, joiden toimikausi päättyy, oli komission nimeämiä, ja he edustivat potilasjärjestöjä. Siksi on tarpeen nimittää komiteaan neljä uutta jäsentä.
(11)

Esittelevien jäsenvaltioiden toimitettua arviointikertomusluonnokset on käynyt ilmi, että hakijoilta on pyydettävä lisätietoja, joista esittelevien jäsenvaltioiden on niitä tarkasteltuaan toimitettava arviointi. Sen vuoksi asiakirja-aineistojen tarkastelu on edelleen käynnissä, eikä arviointia ole mahdollista saada päätökseen määräajassa, josta säädetään direktiivissä 91/414/ETY, tulkittuna yhdessä komission päätösten 2010/457/EU (9) (Candida oleophilan O-kanta, kaliumjodidi ja kaliumtiosyanaatti) ja 2010/671/EU (10) (spirotetramaatti) kanssa.
(4)

Euroopan elintarviketurvallisuusviranomainen, jäljempänä ’EFSA’, antoi 15 päivänä helmikuuta 2012 puoltavan lausunnon asetuksen (EY) N:o 1829/2003 6 ja 18 artiklan mukaisesti. EFSA totesi, että soija MON 87701 × MON 89788, sellaisena kuin se on kuvattu hakemuksessa, on yhtä turvallista kuin sen ei-muuntogeeninen vastine, kun on kyse sen mahdollisista vaikutuksista ihmisten ja eläinten terveyteen ja ympäristöön (3).
f)

luoda asianmukaisia yhteyksiä ja kehittää yhteistyötä alueen keskeisten toimijoiden ja kaikkien merkityksellisten alueellisten ja kansainvälisten järjestöjen kanssa, mukaan lukien Shanghain yhteistyöjärjestö (Shanghai Cooperation Organisation, SCO), Euraasian talousyhteisö (Eurasian Economic Community, EURASEC), vuorovaikutusta ja luottamusta herättäviä toimia Aasiassa edistävä konferenssi (Conference on Interaction and Confidence-Building Measures in Asia, CICA), kollektiivista turvallisuussopimusta käsittelevä järjestö (Collective Security Treaty Organisation, CSTO), Keski-Aasian alueellinen talousyhteistyöohjelma (Central Asia Regional Economic Cooperation Program, CAREC) ja Keski-Aasian alueen tiedotus- ja koordinaatiokeskus (Central Asian Regional Information and Coordination Centre, CARICC);
(8)

Red Tractor Farm Assurance Combinable Crops & Sugar Beet Scheme -järjestelmän arviointi osoitti, että järjestelmä kattaa riittävästi direktiivin 98/70/EY 7 b artiklan 3, 4 ja 5 kohdassa ja direktiivin 2009/28/EY 17 artiklan 3, 4 ja 5 kohdassa vahvistetut kestävyyskriteerit, ja että siinä sovelletaan sadon ensimmäiseen toimituspisteeseen saakka ainetasemenetelmää direktiivin 98/70/EY 7 c artiklan 1 kohdan ja direktiivin 2009/28/EY 18 artiklan 1 kohdan vaatimusten mukaisesti. Järjestelmä ei kata direktiivin 98/70/EY 7 b artiklan 2 kohtaa eikä direktiivin 2009/28/EY 17 artiklan 2 kohtaa, mutta siinä saadaan tarkat tiedot kahdesta seikasta, jotka ovat tarpeen direktiivin 98/70/EY 7 b artiklan 2 kohdan ja direktiivin 2009/28/EY 17 artiklan 2 kohdan soveltamiseksi, eli maantieteellisestä alueesta, jolta sato on peräisin, sekä maankäytön muutoksista johtuvista hiilivarantojen muutoksista aiheutuvista annualisoiduista päästöistä. Järjestelmässä on pieni joukko jäseniä, joiden kunkin omistamista maista osa ei täytä kestävyyskriteerejä. Verkossa olevassa järjestelmän jäsentietokannassa mainitaan, ovatko jäsenten maat osittain vai kokonaan direktiivien säännösten mukaisia, sekä esitetään sadonkorjuun jälkeen tehtävä ilmoitus eli ”combinable crops passport” (leikkuupuimurilla korjattavia viljelykasveja koskeva passi), josta ilmenee, että tuotetoimitukset ovat direktiivissä vahvistettujen kestävyyskriteerien mukaisia.
1)

Korvataan 1 artikla seuraavasti: ”1 artikla Hyväksytään seuraavien menetelmien käyttö Espanjassa sianruhojen luokitukseen neuvoston asetuksen (EY) N:o 1234/2007 (4) liitteessä V olevan B jakson IV kohdan 1 kohdan mukaisesti: a) Fat-O-Meat’er-laite (FOM) ja siihen liittyvät arviointimenetelmät, joista on yksityiskohtaiset tiedot liitteessä olevassa 1 osassa; b) täysautomaattinen ruhojen ultraääniluokituslaite (Autofom) ja siihen liittyvät arviointimenetelmät, joista on yksityiskohtaiset tiedot liitteessä olevassa 2 osassa; c) Ultrafom 300 -laite ja siihen liittyvät arviointimenetelmät, joista on yksityiskohtaiset tiedot liitteessä olevassa 3 osassa; d) Automatic vision system -laite (VCS2000) ja siihen liittyvät arviointimenetelmät, joista on yksityiskohtaiset tiedot liitteessä olevassa 4 osassa; e) Fat-O-Meat’er II -laite (FOM II) ja siihen liittyvät arviointimenetelmät, joista on yksityiskohtaiset tiedot liitteessä olevassa 5 osassa; f) AutoFOM III -laite ja siihen liittyvät arviointimenetelmät, joista on yksityiskohtaiset tiedot liitteessä olevassa 6 osassa; g) manuaalinen ZP-mittatikkumenetelmä ja siihen liittyvät arviointimenetelmät, joista on yksityiskohtaiset tiedot liitteessä olevassa 7 osassa. Ensimmäisen kohdan g alakohdassa tarkoitettu manuaalinen ZP-mittatikkumenetelmä on sallittu ainoastaan sellaisissa teurastamoissa, joissa a) teurastetaan vuosittain keskimäärin enintään 500 sikaa viikossa; ja b) teurastuslinjan kapasiteetti on enintään 40 sikaa tunnissa.
(2)

Tanska on ilmoittanut, että automaattisesta AutoFom-laitteesta on kehitetty versio III, jota se haluaisi käyttää ja kalibroida Tanskan teurastamoissa. Sen vuoksi kyseiselle uudelle menetelmälle on tarpeen saada kaava.
N:o

Asetukset (EY) N:o 178/2002, (EY) N:o 1924/2006, (EY) N:o 1829/2003 ja (EY) N:o 1334/2008, direktiivi 2001/18/EY ja asetus (EY) N:o 258/97

Direktiivit 2000/29/EY, 69/464/ETY, 93/85/ETY, 98/57/EY ja 2007/33/EY ja asetukset (EY) N:o 882/2004 ja (EY) N:o 1107/2009

Asetus (EY) N:o 396/2005

6.

Tietotekniikkahankkeet asetuksen (EY) N:o 882/2004, neuvoston direktiivin 96/23/EY, asetuksen (EY) N:o 999/2001 ja asetuksen (EY) N:o 1333/2008 täytäntöönpanon tueksi

17 04 07 01

7

Asetus (EY) N:o 882/2004, neuvoston direktiivi 96/23/EY, asetukset (EY) N:o 999/2001 ja (EY) N:o 1333/2008
(2)

Kuusi alueiden komitean jäsenen paikkaa on vapautunut Katya DOYCHEVAn, Dora IANKOVAn, Orhan MUMUNin, Penka PENKOVAn, Georgi SLAVOVin ja Bozhidar YOTOVin toimikausien päätyttyä. Kuusi varajäsenen paikkaa on vapautunut Ivo ANDONOVin, Shukran IDRIZin, Veselin LICHEVin, Rumen RASHEVin, Svetlin TANCHEVin ja Nayden ZELENOGORSKIin toimikausien päätyttyä. Kaksi varajäsenen paikkaa vapautuu, kun Ahmed AHMEDOV ja Krassimir KOSTOV on nimetty alueiden komitean jäseniksi,
2)

Korvataan 2 artikla seuraavasti: ”2 artikla Edellä olevaa 1 artiklaa ei sovelleta: a) sellaisiin toimituksiin, jotka on tarkoitettu pelkästään Norsunluurannikolle sijoitettujen Yhdistyneiden kansakuntien joukkojen (UNOCI) ja niitä tukevien Ranskan joukkojen tueksi tai niiden käyttöön; b) seuraaviin toimintoihin sen mukaan, mitä YK:n turvallisuusneuvoston päätöslauselman 1572 (2004) 14 kohdalla perustetulle komitealle, jäljempänä ’pakotekomitea’, on ennakolta ilmoitettu: i) pelkästään humanitaariseen tai suojaavaan käyttöön tarkoitettujen ei-tappavien puolustustarvikkeiden toimitus, mukaan lukien unionin, YK:n, Afrikan unionin ja Länsi-Afrikan valtioiden talousyhteisön (ECOWAS) kriisinhallintaoperaatioihin tarkoitetut tällaiset tarvikkeet; ii) toimitukset, jotka viedään väliaikaisesti Norsunluurannikolle kansainvälisen oikeuden mukaisesti toimia toteuttavan valtion joukoille ja joiden ainoana ja välittömänä tarkoituksena on helpottaa kyseisen valtion kansalaisten ja niiden kansalaisten evakuointia, joiden osalta kyseinen valtio on vastuussa konsulitoiminnasta Norsunluurannikolla; iii) sellaisten lainvalvontaan liittyvien ei-tappavien sotilastarvikkeiden toimitus, joiden tarkoituksena on auttaa Norsunluurannikon turvallisuusjoukkoja käyttämään vain asianmukaista ja oikeasuhteista voimaa yleisen järjestyksen ylläpidossa; c) sellaisen suojavaatetuksen, mukaan lukien luodinkestävät liivit ja sotilaskypärät, toimitukseen, jota Yhdistyneiden kansakuntien henkilökunta, unionin tai sen jäsenvaltioiden henkilökunta, tiedotusvälineiden edustajat sekä humanitaarisessa työssä ja kehitysyhteistyössä toimivat työntekijät ja avustava henkilökunta vievät tilapäisesti Norsunluurannikolle yksinomaan henkilökohtaiseen käyttöönsä; d) pelkästään Norsunluurannikon turvallisuusalan uudistusprosessin tukemiseen tai siinä käytettäväksi tarkoitettujen aseiden ja muiden niihin liittyvien tappavien tarvikkeiden toimitukseen Norsunluurannikon turvallisuusjoukoille sen mukaan, mitä pakotekomitea on ennakolta hyväksynyt; e) sellaisten ei-tappavien tarvikkeiden toimitukseen, joita voidaan käyttää kansallisiin tukahduttamistoimiin ja joiden tarkoituksena on pelkästään auttaa Norsunluurannikon turvallisuusjoukkoja käyttämään vain asianmukaista ja oikeasuhteista voimaa yleisen järjestyksen ylläpidossa; f) sellaisten välineiden toimitukseen Norsunluurannikon turvallisuusjoukoille, joita voidaan käyttää kansallisiin tukahduttamistoimiin ja jotka on tarkoitettu pelkästään Norsunluurannikon turvallisuusalan uudistusprosessin tukemiseen tai siinä käytettäväksi.”
Tarkastelun mukaan Portugali on noudattanut ehtoja vuoden 2012 ensimmäisellä neljänneksellä tyydyttävästi. Vuonna 2011 julkisen talouden alijäämä oli 4,2 prosenttia suhteessa BKT:hen. Julkisen talouden tavoite 4½ prosenttia suhteessa BKT:hen vuonna 2012 on edelleen saavutettavissa. Talouden tasapainottaminen on edistynyt nopeasti, ja vienti on ylittänyt odotukset ja enemmän kuin kompensoinut heikomman kotimaisen kysynnän. Makrotalouden näkymien uudelleentäsmäytystä koskeviin julkisen talouden tavoitteisiin liittyvät riskit ovat kuitenkin alkaneet toteutua kasvun painottuessa nettovientiin ja entistä vähemmän kotimaiseen kysyntään, ja työmarkkinatilanteen heikennyttyä huomattavasti. Edistymistä on tapahtunut talouden pitkän ajan kasvupotentiaalin parantamista koskevien uudistusten osalta. Työmarkkinoiden uudistuksista jäykkyyksien poistamiseksi ja tuottavuuden parantamiseksi on jo säädetty, ja uudistuksia on jatkettava. Irtisanomiskorvaukset olisi yhdenmukaistettava unionin keskiarvon mukaisiksi ja olisi perustettava rahasto, josta rahoitetaan osa irtisanomiskorvauksista. Ehdotus työehtosopimusten voimassaolon jatkamista koskevan mekanismin tarkistamiseksi on valmisteilla. Rahoitusjärjestelmän vakautta tukevien poliittisten toimien toteuttaminen jatkuu. Banco Português de Negocios -pankin (BPN) myynti on saatu päätökseen ja erillisyhtiöiden (special purpose vehicle) hallinnointi olisi optimoitava siten, että mahdollisimman suuri osa BPN:stä siirretyistä varoista saadaan takaisin.

Finanssisektorin velkavivun purkaminen etenee hallitusti. Pankkijärjestelmän pääomapohjan vahvistaminen tukee tavoitetta varmistaa kesäkuuhun 2012 mennessä, että omien varojen suhdeluku (Core tier 1) on vähintään 9 prosenttia, mukaan lukien Euroopan pankkiviranomaisen vaatimukset ja pääomatarpeet, jotka liittyvät eläkerahastojen osittaiseen siirtämiseen ja paikalla tehtäviin tarkastuksiin Varhaista väliintuloa, kriisinratkaisua ja talletussuojaa koskevaa kehystä on lujitettu ja Portugalin viranomaisia pyydetään valmistelemaan täytäntöönpanotoimenpiteitä. Tuotemarkkinoiden uudistaminen, erityisesti kun kyse on tuetuista palveluista, on olennaisen tärkeää kilpailukyvyn palauttamiseksi ja kasvun ja työllisyyden edistämiseksi. Portugalin hallitus toteuttaa strategiaa rakenneuudistuksen toteuttamiseksi valtion omistamissa yrityksissä, millä on tarkoitus vähentää niiden velkaantuneisuutta ja varmistaa paremmat edellytykset markkinaehtoisen rahoituksen saamiselle. Kansainvälinen tarkastusyritys toteuttaa parhaillaan tutkimusta julkisen ja yksityisen sektorin kumppanuussopimusten tai käyttöoikeussopimusten uudelleenneuvottelusta koituvista kustannuksista ja hyödyistä tarkoituksena pienentää hallituksen taloudellisia velvoitteita. Portugalin hallitus on sitoutunut varmistamaan tehokkaan kilpailusääntöjen täytäntöönpanojärjestelmän. Asuntomarkkinalainsäädäntöä nykyaikaistetaan parhaillaan, jotta voidaan edistää maantieteellistä liikkuvuutta, ja tuomioistuinjärjestelmän uudistaminen edistyy hyvää vauhtia. Yksityistämisohjelmaa pannaan täytäntöön uuden puitelain mukaisesti.
FI Euroopan unionin virallinen lehti L 200/20

NEUVOSTON PÄÄTÖS,

annettu 24 päivänä heinäkuuta 2012,

Euroopan talous- ja sosiaalikomitean liettualaisen jäsenen nimeämisestä

(2012/439/EU)

EUROOPAN UNIONIN NEUVOSTO, joka

ottaa huomioon Euroopan unionin toiminnasta tehdyn sopimuksen ja erityisesti sen 302 artiklan,

ottaa huomioon Liettuan hallituksen ehdotuksen,

ottaa huomioon Euroopan komission lausunnon,

sekä katsoo seuraavaa:

(1) Neuvosto hyväksyi 13 päivänä syyskuuta 2010 päätöksen 2010/570/EU, Euratom Euroopan talous- ja sosiaalikomitean jäsenten nimeämisestä 21 päivänä syyskuuta 2010 alkavaksi ja 20 päivänä syyskuuta 2015 päättyväksi kaudeksi (1).

(2) Yksi Euroopan talous- ja sosiaalikomitean jäsenen paikka on vapautunut Zenonas Rokus RUDZIKASin toimikauden päätyttyä,

ON HYVÄKSYNYT TÄMÄN PÄÄTÖKSEN:

1 artikla

Nimetään Vitas MAČIULIS, Business consultant at the Lithuanian Centre for Physical Sciences and Technology (CPST), member of the board at the Lithuanian Photovoltaic Technology and Business Association (PTBA), Euroopan talous- ja sosiaalikomitean jäseneksi jäljellä olevaksi toimikaudeksi eli 20 päivään syyskuuta 2015.

2 artikla

Tämä päätös tulee voimaan päivänä, jona se hyväksytään.

Tehty Brysselissä 24 päivänä heinäkuuta 2012. Neuvoston puolesta Puheenjohtaja A. D. MAVROYIANNIS

(1) EUVL L 251, 25.9.2010, s. 8.
(8)

Unkariin on tehty arviointikäynti, ja Itävallan arviointiryhmä on laatinut arviointikäynnistä raportin, joka on toimitettu asiaankuuluvalle neuvoston työryhmälle.
15)

Muutetaan liite F seuraavasti: a) Korvataan F.3.1 otsikkokohdan ”Moduuli SB: tyyppitarkastus” 3 kohdan kuudennen alakohdan toinen luetelmakohta seuraavasti: ”— hyväksyttyjen raideliikenteen kalustoyksikkötyyppien eurooppalainen rekisteri, jossa on kaikki YTE:ssä määrätyt tiedot”. b) Muutetaan F.3.2 otsikkokohta ”Moduuli SD: tuotannon laadunvarmistus” seuraavasti: i) Korvataan 4.1 kohdan kolmannen alakohdan kuudes luetelmakohta seuraavasti: ”— infrastruktuurirekisteri, jossa on kaikki YTE:ssä määrätyt tiedot”. ii) Korvataan 10 kohdan yhdeksäs luetelmakohta seuraavasti: ”— infrastruktuurirekisteri, jossa on kaikki YTE:ssä määrätyt tiedot”. c) Muutetaan F.3.3 otsikkokohta ”Moduuli SF: tuotteen tarkastus” seuraavasti: i) Korvataan 5 kohdan toisen alakohdan kolmas luetelmakohta seuraavasti: ”— infrastruktuurirekisteri, jossa on kaikki YTE:ssä määrätyt tiedot”. ii) Korvataan 10 kohdan toinen luetelmakohta seuraavasti: ”— infrastruktuurirekisteri, jossa on kaikki YTE:ssä määrätyt tiedot”. d) Muutetaan F.3.4 otsikkokohta ”Moduuli SG: yksikkötarkastus” seuraavasti: i) Korvataan 3 kohdan toisen alakohdan toinen luetelmakohta seuraavasti: ”— infrastruktuurirekisteri, jossa on kaikki YTE:ssä määrätyt tiedot”. ii) Korvataan 8 kohdan kahdeksas luetelmakohta seuraavasti: ”— infrastruktuurirekisteri, jossa on kaikki YTE:ssä määrätyt tiedot”. e) Muutetaan F.3.5 otsikkokohta ”Moduuli SH2: täydellinen laatujärjestelmä ja suunnittelun katselmus” seuraavasti: i) Korvataan 4.2 kohdan toisen alakohdan seitsemäs luetelmakohta seuraavasti: ”— infrastruktuurirekisteri tai hyväksyttyjen raideliikenteen kalustoyksikkötyyppien eurooppalainen rekisteri, jossa on kaikki YTE:ssä määrätyt tiedot”. ii) Korvataan 10 kohdan kahdeksas luetelmakohta seuraavasti: ”— infrastruktuurirekisteri, jossa on kaikki YTE:ssä määrätyt tiedot”.
4)

Korvataan 4.2.3.2.4 kohdan ”Matkustajille radan viereen varattu tila tapauksissa, joissa he joutuvat poistumaan junasta muualla kuin asemalla” toinen alakohta seuraavasti: ”Vanhoilla radoilla, jotka on uusittu suuria nopeuksia varten, on tällainen radanvierustila varattava kaikkialle, missä se on kohtuudella mahdollista. Paikoissa, joissa ei voida varata riittävästi tilaa, on tällaisen kohdan alku- ja loppukohdat merkittävä radalle, ja junayhtiöille on ilmoitettava tästä erityistilanteesta.”
1)

Lisätään artikla seuraavasti: ”17 b artikla 1. Jos jäsenvaltioilla on tietoja, joiden nojalla on perusteltu syy olettaa, että Syyrian lähtevien alusten tai ilma-alusten rahti sisältää tuotteita, joiden toimitus, myynti, siirto tai vienti on kiellettyä 1 artiklan nojalla tai luvanvaraista 1 a artiklan nojalla, niiden on tarkastettava kansallisen lainsäädäntönsä mukaisesti ja kansainvälistä oikeutta, erityisesti merioikeutta ja asiaan liittyviä kansainvälisiä siviili-ilmailua koskevia sopimuksia ja merenkulkusopimuksia noudattaen tällaiset alukset ja ilma-alukset merisatamissaan ja lentoasemillaan sekä aluemerellään toimivaltaisten viranomaistensa päätösten ja mahdollisuuksien mukaisesti sekä tarvittaessa aluemerta koskevan kansainvälisen oikeuden mukaisesti lippuvaltion suostumuksella. 2. Jäsenvaltioiden on kansallisen lainsäädäntönsä mukaisesti ja kansainvälistä oikeutta noudattaen takavarikoitava ja hävitettävä sellaiset löytämänsä tuotteet, joiden toimitus, myynti, siirto tai vienti on kiellettyä 1 tai 1 a artiklan nojalla. 3. Jäsenvaltioiden on tehtävä yhteistyötä kansallisen lainsäädäntönsä mukaisesti tämän artiklan 1 ja 2 kohdan mukaisissa tarkastuksissa ja hävittämisessä. 4. Ilma-aluksilta ja aluksilta, jotka kuljettavat rahtia Syyriaan, on vaadittava saapumista tai lähtemistä edeltävä ylimääräinen tietojen antaminen kaikista tavaroista, jotka tuodaan jäsenvaltioon tai viedään sieltä.”
(7)

Eläinten terveystilanne Sveitsissä vastaa jäsenvaltioiden eläinten terveystilannetta. Sen vuoksi on aiheellista, että kyseisestä kolmannesta maasta unioniin tuotujen in vivo- ja in vitro -tuotettujen alkioiden mukana on eläinlääkärintodistus, joka on laadittu direktiivin 89/556/ETY liitteessä C olevan naudansukuisten kotieläinten alkioiden unionin sisäiseen kauppaan tarkoitetun todistusmallin mukaisesti. Todistuksessa olisi otettava huomioon maataloustuotteiden kauppaa koskevan Euroopan yhteisön ja Sveitsin valaliiton sopimuksen – sellaisena kuin se on hyväksytty seitsemän sopimuksen tekemisestä Sveitsin valaliiton kanssa 4 päivänä huhtikuuta 2002 tehdyllä neuvoston, ja tiede- ja teknologiayhteistyötä koskevan sopimuksen osalta, komission päätöksellä 2002/309/EY, Euratom (3) – liitteen 11 lisäyksessä 2 olevan VI luvun B kohdan 2 alakohdassa esitetyt mukautukset.